
ZEMES STARPGABALA GAROZAS IELĀ 72E, JELGAVĀ
ATSAVINĀŠANA

Saņemts sabiedrības ar ierobežotu atbildību “Lielupes Industriālais Parks”, reģistrācijas numurs 40203025579 (turpmāk - Iesniedzējs) iesniegums, kurā lūdz atsavināt Jelgavas valstspilsētas pašvaldībai piederošo zemes vienību Garozas ielā 72E, Jelgavā, kas piegul Iesniedzējam piederošajām zemes vienībām Rubeņu ceļā 2G un Rubeņu ceļā 2H, Jelgavā.
Iesniedzējam piederošais nekustamais īpašums, sastāvošs no zemes vienības ar kadastra apzīmējumu 09000150323 un būvēm Rubeņu ceļā 2G, Jelgavā ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000280385 ar kadastra numuru 09000150323, savukārt nekustamais īpašums, sastāvošs no zemes vienības ar kadastra apzīmējumu 09000150305 un būves Rubeņu ceļā 2H, Jelgavā ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000577861 ar kadastra numuru 09000150335. 
Zemes vienība 2688 m2 platībā ar kadastra apzīmējumu 09000150298 Garozas ielā 72E, Jelgavā ir ierakstīta Zemgales rajona tiesas Jelgavas pilsētas zemesgrāmatas nodalījumā Nr. 100000553809 ar kadastra Nr. 09000150301 uz Jelgavas valstspilsētas pašvaldības vārda un ir starpgabals starp Lielupi un Iesniedzējam piederošām zemes vienībām Rubeņu ceļā 2G un Rubeņu ceļā 2H. Zemes vienības Garozas ielā 72E, Jelgavā atļautā izmantošana ir rūpnieciskās ražošanas objektu apbūve (2312 m2) un publiskie ūdeņi (376 m2).
Saskaņā ar Jelgavas valstspilsētas pašvaldības domes 2026. gada 25. jūnija lēmumu Nr. 10/15 “Starpgabala statusa noteikšana” zemes vienībai Garozas ielā 72E, Jelgavā ir noteikts zemes starpgabala statuss. Zemes starpgabals nav izmantojams patstāvīgi funkcionējošas apbūves veidošanai, nav iespējama tā  atsevišķa saimnieciska izmantošana un tas ir pievienojams blakus esošajam nekustamajam īpašumam. 
Publiskas personas mantas atsavināšanas likuma (turpmāk - Atsavināšanas likums) 4. panta ceturtās daļas 1. punktā noteikts, ka pašvaldības nekustamā īpašuma atsavināšanu var ierosināt zemes īpašnieks, ja viņš vēlas nopirkt zemes starpgabalu, kas piegul viņa zemei.
Ievērojot minēto, zemes starpgabals Garozas ielā 72E, Jelgavā nav izmantojams patstāvīgi funkcionējošas apbūves veidošanai un ir pievienojams blakus esošajam nekustamajam īpašumam ar kadastra numuru 09000150354 Rubeņu ceļā 2G, Jelgavā vai nekustamajam īpašumam ar kadastra numuru 09000150335 Rubeņu ceļā 2H, Jelgavā. 
Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.   
	Nekustamā īpašuma vērtētājs Iso Naziras individuālais uzņēmums “NA MA” (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.125) novērtēja zemes starpgabalu Garozas ielā 72E, Jelgavā un noteica tā vērtību 3100,00 euro (trīs tūkstoši viens simts euro). 
Nekustamā īpašuma Valsts kadastra informācijas sistēmā zemes starpgabala Garozas ielā 72E, Jelgavā, universālā kadastrālā vērtība ir noteikta 7483,00 euro (septiņi tūkstoši četri simti astoņdesmit trīs euro).
Atsavināšanas likuma 3. panta pirmās daļas 2. punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtās daļas 1. punktā minētā persona. Šajā gadījumā pārdošanas cena ir vienāda ar nosacīto cenu.
Jelgavas valstspilsētas pašvaldības īpašuma atsavināšanas komisija 2026. gada 2. septembrī noteica zemes starpgabala Garozas ielā 72E, Jelgavā nosacīto cenu 7500,00 euro (septiņi tūkstoši pieci simti euro).
[bookmark: _Hlk210304482]Saskaņā ar Pašvaldību likuma 10. panta pirmās daļas 16. punktu, Atsavināšanas likuma 3. panta pirmās daļas 2. punktu, 4. panta ceturtās daļas 1. punktu, 8. pantu, 37. panta pirmās daļas 4. punktu, 44. panta astotās daļas 1. punktu, Jelgavas valstspilsētas pašvaldības īpašuma atsavināšanas komisijas 2026. gada 2. septembra lēmumu Nr. 6/2 “Zemes starpgabala Garozas ielā 72E, Jelgavā atsavināšana” un Iesniedzēja iesniegumu,

JELGAVAS VALSTSPILSĒTAS PAŠVALDĪBAS DOME NOLEMJ:
1. [bookmark: OLE_LINK2]Atsavināt Jelgavas valstspilsētas pašvaldībai piederošu zemes starpgabalu Garozas ielā 72E, Jelgavā (kadastra numurs 09000150301, kadastra apzīmējums 09000150298, platība 2688 m2), pārdodot to piegulošo zemes vienību  Rubeņu ceļā 2G un Rubeņu ceļā 2H, Jelgavā īpašniecei sabiedrībai ar ierobežotu atbildību “Lielupes Industriālais Parks”, reģistrācijas numurs 40203025579, par nosacīto cenu 7500,00 euro (septiņi tūkstoši pieci simti euro), nosakot maksimālo nomaksas termiņu – piecus gadus no pirkuma līguma noslēgšanas dienas. 
2. Jelgavas valstspilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.


Domes priekšsēdētājs									M.Daģis
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
2
image1.jpeg




